Charlotte Mary Yonge

Charlotte Mary Yonge (11. elokuuta 1823 Otterbourne, Hampshire, Englanti – 24. maaliskuuta 1901 Otterbourne, Hampshire, EnglantiCharlotte M. Yonge. Britannica, viitattu 3.4.2019) oli englantilainen kirjailija, joka kirjoitti Englannin kirkon piirissä. Hänen kirjansa vahvistivat Oxfordin liikkeen vaikutusvaltaa. Hänen laaja tuotantonsa on pääasiassa loppuunmyyty. 

Kirjailijantyönsä ohella Yonge oli vuosikymmeniä toimittajana tytöille suunnatussa lehdessä The Monthly Packet, johon hän kirjoitti uskonnollisia kirjoitelmia ja muotokuvia historiallisista henkilöistä.

Yongen kirjat olivat aikansa bestsellereitä. Hän kuvaa niissä viktoriaanista elämää, ja niiden henkilöhahmot ovat hyvin eläviä. Hänen elämäntyönsä on tulossa yhä enemmän akateemisen tutkimuksen kohteeksi.Charlotte Yonge: Introduction and pointers to her life and work, The Charlotte Mary Yonge Fellowship, viitattu 3.4.2019

Tunnetuin hänen teoksistaan  on The Heir of Redclyffe,Ernest A. Baker, The History of The English Novel viitattu 3.4.2019 jota on edelleen saatavana. Teoksista on suomennettu kahteen kertaan The Little Duke (Pikku herttua).

Younge sai kotiopetusta isältään latinassa, kreikassa, ranskassa, Eukleiden matematiikan alkeissa ja algebrassa. Isän opetus oli ankaraa.Coleridge, s. 107–108

Yongen henkinen opastaja oli Oxford-liikkeessä vaikuttanut John Keble.Charlotte Yonge: Life and context, The Charlotte Mary Yonge Fellowship, viitattu 3.4.2019

Suomennoksia
Pikku Herttua eli Rikhard Pelkäämätön (The Little Duke: Richard the Fearless, 1905). kirjoittanut Miss Yonge, suomentanut Uuno Helve. Porvoo: Werner Söderström, 1897 - (Nuorison seikkailukirjasto 2.).
Pikku herttua: historiallinen romaani keskiajalta (The Little Duke: Richard the Fearless, 1905). Charlotte M. Yonge, kuvittanut Dora Curtis, englanninkielestä suom. Hertta Enqvist. Hämeenlinna: Karisto, 1927. - (Kariston nuorisonkirjoja 74.).
 Karisto, 1938. - (10 mkan nuorisonsarja 12.).
 Karisto, 1989. .

Lähteet

 Viitteet 

Luokka:Englantilaiset kirjailijat
Luokka:Vuonna 1823 syntyneet
Luokka:Vuonna 1901 kuolleet